CELEX: C2007/082/24
Language: sl
Date: 2007-04-14 00:00:00
Title: Zadeva C-12/07: Predlog za sprejetje predhodne odločbe, ki ga je vložilo Tribunale civile di Genova (Italija) 18. januarja 2007 — Autostrada dei Fiori SpA, AISCAT, Associazione Nazionale dei Gestori delle Autostrade proti Governo della Repubblica italiana, Ministero delle Infrastrutture e dei Trasporti, Ministero dell'Economia e delle Finanze, Azienda nazionale autonoma delle strade (ANAS)

14.4.2007   
            
            
               SL
            
            
               Uradni list Evropske unije
            
            
               C 82/12
            
         Predlog za sprejetje predhodne odločbe, ki ga je vložilo Tribunale civile di Genova (Italija) 18. januarja 2007 — Autostrada dei Fiori SpA, AISCAT, Associazione Nazionale dei Gestori delle Autostrade proti Governo della Repubblica italiana, Ministero delle Infrastrutture e dei Trasporti, Ministero dell'Economia e delle Finanze, Azienda nazionale autonoma delle strade (ANAS)
   (Zadeva C-12/07)
   (2007/C 82/24)
   Jezik postopka: italijanščina
   Predložitveno sodišče
   Tribunale civile di Genova
   Stranke v postopku v glavni stvari
   
      Tožeče stranke: Autostrada dei Fiori SpA, AISCAT, Associazione Nazionale dei Gestori delle Autostrade
   
      Tožene stranke: Governo della Repubblica italiana, Ministero delle Infrastrutture e dei Trasporti, Ministero dell'Economia e delle Finanze, Azienda nazionale autonoma delle strade (ANAS)
   Vprašanja za predhodno odločanje
   
               1)
            
            
               Ali se lahko pravna oseba, ki ima obliko delniške družbe in ki ima cilje, funkcije in pooblastila za posredovanje na trgu, ki jih je italijanski zakonodajalec podelil družbi ANAS spa (kot izhajajo — zlasti — iz ustanovitvenih aktov nove osebe, iz statuta, potrjenega z medministrskim dekretom z dne 18. decembra 2002, iz nove ureditve iz člena 2 od (82) do (90) zakonskega dekreta z dne 3. oktobra 2006, ki je bil spremenjen v zakon s spremembami, ki jih je prinesel „največji amandma “vlade k zakonu o državnem proračunu za leto 2007, člen 1(1034)), šteje za podjetje, tudi javno, v smislu in za namen prava Skupnosti, ki je kot takšno podrejeno konkurenčnemu pravu (člen 86 Pogodbe)?
               V primeru pritrdilnega odgovora:
            
         
               2)
            
            
               Ali je, glede na temeljno lastninsko pravico, ki je varovana s pravom Skupnosti, ureditev, ki ima podobne značilnosti kot zadevna ureditev, ki, čeprav spremenjena v zakon z zakonom 286/2006, določa — nasproti osnovnemu pooblastilu za razlastitev, podeljenemu konkurenčnemu javnemu podjetju kot je družba ANAS spa — „eventualno pravico do odškodnine“, skladna s pravom Skupnosti?
            
         
               3)
            
            
               Ali, glede na zadevno ureditev in upoštevajoč spremembe, ki sta jih prinesla sprememba v zakon in tako imenovani „največji amandma “k zakonu o državnem proračunu za leto 2007, pravo Skupnosti in posebno pravila s področja konkurence in notranjega trga (člen 43 in naslednji ter člen 81 in naslednji Pogodbe ES) nasprotujejo temu, da se podeli podjetju, ki je izključno v državni lasti in ki ima podobne značilnosti kot družba ANAS spa, upravljanje — začasno, vendar brez določitve končnega roka — javnih služb ali javnih infrastruktur brez izvedbe javnega razpisa?
            
         
               4)
            
            
               Ali pravo Skupnosti s področja postopkov oddaje javnih naročil nasprotuje temu, da država članica razširi ureditev, določeno z direktivami o javnih naročilih blaga in storitev, tudi na „vertikalne “operacije, ki jih vzpostavijo zasebna podjetja, ki pridobijo koncesijo, s tem, da si država članica pridrži pravico imenovati člane komisije za oddajo naročil, ki jih razpišejo koncesionarji?
            
         
               5)
            
            
               Ali pomenijo ukrepi financiranja — ki dodelijo prednosti, ki niso dodeljene zasebnim konkurentom in ki niso podvržene ločenemu vodenju knjigovodstva — kot so bili uporabljeni v korist družbe ANAS v skladu s členom 7(12) zakonskega dekreta 138/2002 in s členom 7 (1c) zakonskega dekreta 138/2002 ter s členom 1(453) zakona o državnem proračunu za leto 2005 (zakon z dne 30. decembra 2004, št. 311), ki omogočajo družbi ANAS spa, da pridobi ugodna posojila pri družbi Cassa depositi e Prestiti s.p.a., kot tudi podobni ukrepi kot so tisti iz člena 1(299)(c) in (453) zakona 311/2004 (zakon o državnem proračunu za leto 2005), in/ali iz člena 76(2) zakona 289/2003, ki dodeljujejo družbi ANAS spa velike javne subvencije, ki so izrecno namenjene delom na infrastrukturi brez obveznosti ločenega vodenja knjigovodstva, državne pomoči, ki so prepovedane s členom 87 in naslednjimi Pogodbe? Ali poleg tega pomeni državno pomoč ukrep, kot je podaljšanje koncesije družbi ANAS spa, ki omogoča tej družbi, da se izogne javnemu razpisu, in kot je ureditev iz člena 2(87) in (88) zakona 286/2006 (o spremembi zakonskega dekreta 262/2006),v skladu s katerim je določeno avtomatično zamenjavo — čeprav začasno, vendar brez roka — družbe ANAS spa namesto zasebnih koncesionarjev, ki jim je potekla koncesija?